kardosdrur/scandi-wiki huggingface dataset:
Herbert Samuel

Herbert Louis Samuel, 1. viscount Samuel (født 6. november 1870 i Liverpool, død 5. februar 1963 i London) var en britisk liberal politiker og diplomat.

Tidlig politisk løbebane 
Samuel voksede op i London og studerede ved Balliol College i Oxford. Han fik en jødisk religiøs opdragelse, men i studietiden udviklede han en ateistisk overbevisning, selv om han forblev medlem af det jødiske trossamfund. Han begyndte at engagere sig i liberal politik i attenårsalderen.

I 1906 blev han indvalgt i Underhuset. Han blev udnævnt til medlem af Herbert Asquiths regering i 1909, først som kansler i hertugdømmet Lancaster (25. juni 1909 - 14. februar 1910), derefter som postminister (14. februar 1910 – 11. februar 1914) og indenrigsminister (12. januar – 7. december 1916).

I 1915 foreslog han at oprette et britisk protektorat i Palæstina.

Da det liberale parti blev splittet i to fraktioner, der samlede sig omkring henholdsvis Asquith og Lloyd George, stillede Samuel sig på Asquiths side og forlod regeringen efter, at Lloyd George blev statsminister.

Højkommissær i Palæstina 
Efter, at briterne i 1917 havde erobret Palæstina fra Det osmanniske rige blev Samuel, som året efter mistede sin plads i Underhuset, en mulig kandidat til posten som briternes repræsentant i Palæstina. I 1920 blev han udnævnt til Højkommissær for Palæstinamandatet.

Som højkommissær var han optaget af at optræde neutralt og forsøgte at mægle mellem jøder og arabere. Han vanskeliggjorde også jødisk indvandring til Palæstina og forsøgte at opnå den arabiske befolknings tillid.

Senere virke 
Samuel vendte tilbage til Storbritannien i 1925. Der ledede han en kommission om problemer i mineindustrien. Samuelkommissionens rapport anbefalede blandt andet, at regeringens subsidiering skulle standse, og at lønningerne for minearbejdere skulle mindskes. Denne rapport var en af de vigtigste faktorer, som førte til den britiske generalstrejke i 1926.

Efter valget i 1926 blev Herbert Samuel genvalgt i Underhuset. To år senere blev han leder for det liberale parti og indenrigsminister i Ramsay MacDonalds regering. I 1932 trak han det liberale parti ud af regeringen. Han fortsatte som partileder frem til, at han mistede pladsen i Underhuset i 1935.

I 1937 blev han adlet som Viscount Samuel (vicomte Samuel) og var formand for den liberale fraktion i Overhuset 1944–1955.

Referencer

Kilder 

Britiske liberale partiledere
Ministre fra Storbritannien
Viscounts fra Det Forenede Kongerige
Personer fra Liverpool
Jøder fra Storbritannien
Briter i 1800-tallet
Briter i 1900-tallet
John Robert Chancellor

Sir John Robert Chancellor (født 20. oktober 1870, død 31. juli 1952) var en britisk militærmand og kolonipolitiker.

Liv og gerning 
Chancellor var ingeniørsofficer, deltog i flere militære ekspeditioner i kolonierne 1896–1901 og blev kaptajn ved generalstaben 1903. Han tog senere sin afsked som oberstløjtnant. Fra 13. september 1911 til 28. januar 1916 var han guvernør og militærbefalende på Mauritius og 1916–1921 på Trinidad og Tobago samt 1923–1928 i Sydrhodesia. Han var britisk high commissioner i Palæstina 1928-1931.

Noter

Litteratur 
 Svensk uppslagsbok. Lund 1930.

Officerer fra Storbritannien
Briter i 1800-tallet
Briter i 1900-tallet
Personer fra Edinburgh
Georg Schepelern

Georg Sophus Frederik Schepelern (født 26. februar 1839 i København, død 16. april 1900 på Frederiksberg) var en dansk gejstlig. Han var bror til lægen Vilhelm Schepelern og far til skolemanden Vilhelm Schepelern.

Schepelern virkede først nogle år efter sin attestats 1864 som præst på landet, navnlig i Kirke-Helsinge, men blev derpå 1869 forflyttet til hovedstaden som kapellan i Trinitatis Sogn. I denne stilling og som sognepræst sammesteds fra 1878 udmærkede han sig ved stor praktisk duelighed. Han var en betydelig prædikant og fortræffelig organisator af menighedsarbejdet, og for den moderne menighedspleje i København var han en af førerne. 1895 blev han Holmens Provst. Han beklædte desuden forskellige tillidshverv, således var han lærer i kateketik ved Pastoralseminariet, overdirektør ved de Massmannske søndagsskoler og medlem af bestyrelsen for Kirkelig Forening for indre Mission i København. 

Schepelern tilhørte den højkirkelige retning inden for Folkekirken, og ikke mindst blandt de dannede var hans tilhørere at søge, men han forstod også sin tid og dens interesser. Derom vidner foruden hans prædikener mange bladartikler og småskrifter. Også mod den romersk-katolske propaganda åbnede han en polemik, under hvilken hans hovedindsats var Romerkirkens Hovedvildfarelser (1889—92), men hans skrifter her inden for er dog ikke så dybtgående som hans øvrige produktion. Af større værker har han fremdeles udgivet Prædikener over ny Tekster (1884), Biskop Otto Laubs Levned, en Livsskildring i Breve (sammen med F.L. Mynster), I—III (1885—87) og en samling ligprædikener In memoriam (1898). Efter hans død er udgivet en samling efterladte prædikener. 

Schepelern blev Ridder af Dannebrog 1883 og Dannebrogsmand 1892. Han er begravet på Holmens Kirkegård.

Kilder 
  Opslag af Alfred Th. Jørgensen

Eksterne henvisninger 
 

 

Provster fra Danmark
Teologer fra Danmark
Faglitterære forfattere fra Danmark
Dansksprogede forfattere fra Danmark
Riddere af Dannebrog
Georg
Danskere i 1800-tallet
Personer fra København
Sebastien Ibeagha

Sebastien Ibeagha (født 21. januar 1992) er en nigeriansk/amerikansk fodboldspiller, der spiller i New York City FC i Major League Soccer. Han har tidligere spillet i Danmark for henholdsvis AC Horsens og FC Fredericia.

Karriere

AC Horsens 
Ibeagha kom til den danske klub AC Horsens i januar 2014 efter en prøvetræning, der udmøntede sig i en kontrakt frem til sommeren 2015. Inden aftalen med AC Horsens, var Ibeagha til prøvetræning i Superliga-klubben AaB uden at blive tilbudt en kontrakt.

FC Fredericia 
I sommeren 2014 blev Bo Henriksen ansat som cheftræner i AC Horsens, og han valgte hurtigt at udleje Ibeagha til 1. divisions-konkurrenterne fra FC Fredericia for at give ham mere erfaring og spilletid. Lejeaftalen med FC Frederica er gældende frem til udgangen af 2014.

Referencer

Eksterne henvisninger 

Fodboldspillere fra Nigeria
Fodboldspillere fra USA
Fodboldspillere fra AC Horsens
Fodboldspillere fra FC Fredericia
Storegade (Flensborg)

Storegade (dansk) eller Große Straße (tysk) er en gågade i centrum af Flensborg, der strækker sig fra Nørretorvet til Rådhusgaden (Rathausstraße), hvorefter gågaden fortsætter som Holmen. På gaden ligger blandt andet Helligåndskirken. 

Storegade og Holmen blev 1976 omdannet til gågade og danner sammen forbindelse mellem Sønder- og Nørretorvet. Da der endnu var sporvogne i Flensborg, gik en af hovedlinjerne til Aabenraagade gennem Storegade. Fra gaden udgår den lille sidegade Helligåndsgangen. Gangen fører op til Museumsberget.

Eksterne henvisninger 

Gader i Flensborg
Gågader
Mario Trejo

Mario Alberto Trejo Guzmán (født 11. februar 1956 i Mexico City, Mexico) er en tidligere mexicansk fodboldspiller (forsvarer).

Trejo startede sin seniorkarriere hos Mexico City-storklubben América, hvor han spillede fra 1975-86. I løbet af denne periode var han med til at sikre klubben fire mexicanske mesterskaber, inden han sluttede karrieren af med fire sæsoner hos Tampico Madero.

Trejo nåede over en periode på seks år at spille 53 kampe for Mexicos landshold. Han var en del af det mexicanske hold der nåede kvartfinalerne ved VM i 1986 på hjemmebane, og spillede to af holdets fem kampe i turneringen.

Titler 
Liga MX
 1976, 1984, 1985 og 1986 med América

Referencer

Eksterne henvisninger 
 

Fodboldspillere fra Mexico
Fodboldspillere fra Club América
Personer fra Mexico City
Deltagere ved verdensmesterskabet i fodbold 1986
Vuelta a España 2014

Vuelta a España 2014 fandt sted mellem 23. august og 14. september, og var udgave nummer 69 af løbet. Vuelta a España 2014 indeholdt 8 bjergetaper, 5 kuperede etaper, 5 flade etaper, 2 enkeltstarter og 1 Holdløb. Løbet indledtes med en Holdtidskørsel i Jerez de la Frontera, på den spanske sydkyst, og bevægede sig derefter modsat uret, gennem den syd-østlige og østlige del af Spanien og afsluttedes med en enkeltstart i Santiago de Compostela, hvor løbet for første gang i 21 år sluttede udenfor Madrid.

Deltagende hold 
På grund af at Vuelta a España er en del af UCI World Tour, var alle 18 UCI ProTour-hold automatisk inviteret og forpligtet til at sende et hold. Derudover inviterede løbsarrangøren Unipublic fire hold fra lavere rækker efter eget valg. Derfor stillede 22 hold til start med hver ni ryttere på holdet.

Etaper

Resultater 
Trøjerne dag for dag

Referencer 

2014
UCI World Tour 2014
Fernando Quirarte

Fernando Quirarte Gutiérrez (født 17. maj 1956 i Guadalajara, Mexico) er en tidligere mexicansk fodboldspiller (midterforsvarer) og senere -træner.

Quirarte spillede femten år hos storklubben Chivas i sin hjemby. Han blev mexicansk mester med klubben i 1987.

Quirarte spillede desuden 45 kampe og scorede fem mål for Mexicos landshold. Han var en del af det mexicanske hold der nåede kvartfinalerne ved VM i 1986 på hjemmebane, og spillede alle holdets fem kampe i turneringen.

Efter at have indstillet sin aktive karriere har Quirarte fungeret som træner, og har blandt andet stået i spidsen for sin gamle klub som aktiv, Chivas, samt Santos Laguna.

Titler 
Liga MX
 1987 med Chivas Guadalajara

Referencer 

Fodboldspillere fra Mexico
Fodboldtrænere fra Mexico
Fodboldspillere fra C.D. Guadalajara
Personer fra Guadalajara
Deltagere ved verdensmesterskabet i fodbold 1986
Miguel España

Miguel España Garcés (født 31. januar 1964 i Mexico City, Mexico) er en tidligere mexicansk fodboldspiller (midtbane).

España spillede hele sin karriere i hjemlandet, hvor han repræsenterede henholdsvis Pumas UNAM, Tigres UANL og Santos Laguna. Med både Pumas og Santos Laguna var han med til at vinde det mexicanske mesterskab.

España nåede over en periode på 10 år at spille 81 kampe og score to mål for Mexicos landshold. Han var en del af det mexicanske hold der nåede kvartfinalerne ved VM i 1986 på hjemmebane, og spillede to af holdets fem kampe i turneringen.

Titler 
Liga MX
 1991 med Pumas UNAM
 1997 og 2001 med Santos Laguna

Referencer 

Fodboldspillere fra Mexico
Fodboldspillere fra Club Santos Laguna
Fodboldspillere fra Club Universidad Nacional
Fodboldspillere fra Tigres UANL
Personer fra Mexico City
Deltagere ved verdensmesterskabet i fodbold 1986
Johnny Kuhr

Johnny Kuhr (født 18. november 1957 i Vejle, død 30. juli 2014) var en dansk fysioterapeut, som var formand for fagforbundet Danske Fysioterapeuter fra 2000 til 2012. 

Kuhr blev uddannet fysioterapeut i 1982 og arbejdede derefter på Frederiksborg Amts Sygehus i Hillerød og på Klinik for Fysioterapi i Taastrup. Johnny Kuhr drev fra 1983 Klinik for Fysioterapi i Hinnerup og fra 1984 desuden Klinik for Fysioterapi i Langå med tilhørende træningscentre. Fra 1991 var han tillige tillige ansvarshavende redaktør for Fysioterapeuternes Temablad. I 2004 afsluttede han en MPA ved Copenhagen Business School.

Hans faglige virke begyndte som formand for fraktionen af Klinikker for Fysioterapi i Danske Fysioterapeuter 1991-1999. I 1996 blev han desuden medlem af forbundets hovedbestyrelsen. Fra 2000 var han forbundets formand, indtil han i oktober 2012 måtte trække sig som følge af en malign tumor i hjernen. Under hans formandskab etableredes et forskningsmiljø og en kandidatuddannelse i fysioterapi på Syddansk Universitet, hvilket Danske Fysioterapeuter bidrag til. 

Gennem en årrække var han desuden medlem af hovedbestyrelsen i Gigtforeningen, bestyrelsesformand for den selvejende institution Skodsborgs Fysioterapiskoles Fond, næstformand for Praksisfonden vedr. fysioterapi til udvikling, forskning og efteruddannelse under Amtsrådsforeningen, næstformand i forhandlingsudvalget for sygesikringsoverenskomsten og næstformand i Landssamarbejdsudvalget for sygesikringsområdet under Amtsrådsforeningen. Fra 2008 til 2009 var han desuden næstformand og fungerende formand for Sundhedskartellet.

Kilder og eksterne henvisninger
 Om Johnny Kuhr
 Danske Fysioterapeuters tidligere formand er død 

Fagforeningsfolk fra Danmark
Erhvervsfolk fra Danmark
Auburn Correctional Facility

Auburn Correctional Facility er et delstatsfængsel på State Street i Auburn i Cayuga County i delstaten New York i USA, bygget på land som en gang i tiden tilhørte indianerstammen Cayugafolket. Klassificeringsmæssig er det et maksimumfængsel.

Anlægget blev bygget i 1816 som Auburn Prison, og var det andet delstatsfængslet i New York (efter Newgate i New York City, 1797-1828), og det var her den elektriske stol første gang blev benyttet i 1890. Fængslet har givet navn til Auburnsystemet, et program som blev tillempet i 1800-tallet til rehabilitering af fanger. Fængslet fik navnet Auburn Correctional Facility i 1970-tallet.

Bemærkelsesværdige indsatte 

 Abraham Greenthal, berygtet lommetyv; fængslet 1877-1884, dom omstødt af guvernør Grover Cleveland på fredag, 16 maj, 1884.
 William Kemmler, første person henrettet i den elektriske stol.
 Robert Chambers, "preppy morder."
 Leon Czolgosz, præsident William McKinley morder, henrettet i Auburn den 29. oktober, 1901.

Referencer 

Bygninger, konstruktioner og anlæg i New York
Fængsler i USA
Agostinho Neto

António Agostinho Neto (født 17. september 1922, Ícolo e Bengo, Bengo, Portugisisk Angola, død 10. september 1979, Moskva, Sovjetunionen) var Angolas først præsident fra 1975 til 1979.

Under uafhængighedskrigen mod Portugal havde han været leder af MPLA siden 1961. Han beholdt lederposten efter den angolanske borgerkrig (1975-2002) brød ud og frem til sin død. Han blev efterfulgt som præsident af José Eduardo dos Santos, der kom fra samme parti. Hans fødselsdag fejres i Angola som national heltedag, og er en offentlig helligdag.

Eksterne henvisninger 

Angolas præsidenter
Politikere fra Angola
Carlos Hermosillo

Carlos Manuel Hermosillo Goytortúa (født 24. august 1964 i Cerro Azul, Mexico) er en tidligere mexicansk fodboldspiller (angriber).

Hermosillo tilbragte størstedelen af sin karriere i den hjemlige liga, hvor han spillede adskillige sæsoner for begge de to store Mexico City-klubber América og Cruz Azul Han var også udlandsprofessionel hos blandt andet Standard Liège i Belgien og Los Angeles Galaxy i USA.

Hermosillo nåede over en periode på 13 år at spille 90 kampe og score 35 mål for Mexicos landshold. Hans første landskamp var et opgør mod El Salvador 11. oktober 1984, mens hans sidste optræden i landsholdstrøjen fandt sted 16. november 1997 i en VM-kvalifikationskamp på udebane mod Jamaica.

Han var en del af det mexicanske hold der nåede kvartfinalerne ved VM i 1986 på hjemmebane, men kom ikke på banen i turneringen. Det gjorde han til gengæld ved VM i 1994 i USA, hvor han spillede to kampe for mexicanerne.

Titler 
Liga MX
 1984, 1985, 1986, 1988 og 1989 med América
 1998 med Cruz Azul
 1999 med Necaxa

Copa MX
 1997 med Cruz Azul

CONCACAF Champions League
 1986 med América
 1996 og 1997 med Cruz Azul

Referencer 

Fodboldspillere fra Mexico
Fodboldspillere fra Club América
Fodboldspillere fra Cruz Azul
Fodboldspillere fra Los Angeles Galaxy
Fodboldspillere fra Standard Liège
Fodboldspillere fra C.F. Monterrey
Fodboldspillere fra C.D. Guadalajara
Deltagere ved verdensmesterskabet i fodbold 1986
Deltagere ved verdensmesterskabet i fodbold 1994
Javier Aguirre

Javier Aguirre Onaindía (født 1. december 1958 i Mexico City, Mexico) er en tidligere mexicansk fodboldspiller (midtbane) og senere -træner.

Som spiller var Aguirre tilknyttet blandt andet América og Chivas i den hjemlige liga, samt spanske Osasuna. Han spillede desuden 59 kampe og scorede 13 mål for det mexicanske landshold og deltog ved VM i 1986 på hjemmebane.

Efter at have indstillet sin aktive karriere har Aguirre haft et langt forløb som træner. Han har blandt andet stået i spidsen for de spanske klubber Osasuna, Atlético Madrid, Real Zaragoza og Espanyol, ligesom han har haft ansvaret for både Mexicos og Japans landshold. Han stod i spidsen for Mexico ved både VM i 2002 i Sydkorea og Japan og ved VM i 2010 i Sydafrika.

Referencer

Eksterne henvisninger 
 

Fodboldspillere fra Mexico
Fodboldtrænere fra Mexico
Fodboldspillere fra Club América
Fodboldspillere fra C.D. Guadalajara
Fodboldspillere fra CA Osasuna
Fodboldtrænere fra Atlético Madrid
Personer fra Mexico City
Deltagere ved verdensmesterskabet i fodbold 1986
Luis Flores

Luis Enrique Flores Ocaranza (født 18. juli 1961 i Mexico City, Mexico) er en tidligere mexicansk fodboldspiller (angriber).

Flores tilbragte størstedelen af sin karriere i hjemlandet, hvor han i otte sæsoner var tilknyttet Monterrey-klubben Pumas. Han spillede også for Chivas og Cruz Azul, og i Spanien for Sporting Gijón og Valencia.

Flores nåede over en periode på 10 år at spille 62 kampe og score 29 mål for Mexicos landshold. Han var en del af det mexicanske hold der nåede kvartfinalerne ved VM i 1986 på hjemmebane, og spillede tre af holdets fem kampe i turneringen.

Titler 
Liga MX
 1981 med Pumas UNAM

Referencer

Eksterne henvisninger 
 

Fodboldspillere fra Mexico
Fodboldspillere fra C.D. Guadalajara
Fodboldspillere fra Cruz Azul
Fodboldspillere fra Club Universidad Nacional
Fodboldspillere fra Sporting Gijón
Fodboldspillere fra Valencia CF
Personer fra Mexico City
Deltagere ved verdensmesterskabet i fodbold 1986
Carlos Muñoz

Carlos Eduardo Muñoz Remolina (født 11. februar 1956 i San Luis Potosí, Mexico) er en tidligere mexicansk fodboldspiller (midtbane).

Muñoz repræsenterede på klubplan i hele 13 sæsoner hos Tigres UANL i den mexicanske liga. Han spillede desuden 56 kampe og scorede to mål for Mexicos landshold. Han var en del af det mexicanske hold der nåede kvartfinalerne ved VM i 1986 på hjemmebane, og spillede fire af holdets fem kampe i turneringen.

Referencer 

Fodboldspillere fra Mexico
Deltagere ved verdensmesterskabet i fodbold 1986
Fodboldspillere fra Tigres UANL
Olaf Heredia

Carlos Olaf Heredia Orozco (født 19. oktober 1957 i Apatzingán, Mexico) er en tidligere mexicansk fodboldmålmand.

I løbet af sin næsten 20 år lange karriere spillede Heredia blandt andet for Pumas UNAM, Tigres UANL og Santos Laguna. Han vandt det mexicanske mesterskab to gange, i øvrigt med 16 års mellemrum. Én gang med Pumas og én gang med Santos Laguna.

Heredia nåede over en periode på fire år at spille 18 kampe for Mexicos landshold. Han var en del af det mexicanske hold der nåede kvartfinalerne ved VM i 1986 på hjemmebane. Han var dog under hele turneringen reservemålmand for førstevalget Pablo Larios, og kom ikke på banen.

Titler 
Liga MX
 1981 med Pumas UNAM
 1997 med Santos Laguna

Referencer

Eksterne henvisninger 
 

Fodboldspillere fra Mexico
Fodboldspillere fra Club Universidad Nacional
Fodboldspillere fra Tigres UANL
Fodboldspillere fra Club Santos Laguna
Fodboldspillere fra Cruz Azul
Deltagere ved verdensmesterskabet i fodbold 1986
Cristóbal Ortega

Cristóbal Ortega Martínez (født 25. juli 1956 i Mexico City, Mexico) er en tidligere mexicansk fodboldspiller midtbane.

Ortega tilbragte hele sin 18 år lange karriere, fra 1974 til 1992, hos Club América i hjembyen Mexico City. Han vandt det mexicanske mesterskab hele seks gange med klubben, ligesom det blev til tre triumfer i CONCACAF Champions League.

Ortega nåede over en periode på ni år at spille 24 kampe og score fire mål for Mexicos landshold. Han var med i Mexicos trup til både VM i 1978 i Argentina og VM i 1986 på hjemmebane.

Titler 
Liga MX
 1976, 1984, 1985, 1986, 1988 og 1989 med América

CONCACAF Champions League
 1978, 1997 og 1991 med América

Copa Interamericana
 1991 med América

Referencer

Eksterne henvisninger 
 

Fodboldspillere fra Mexico
Fodboldspillere fra Club América
Personer fra Mexico City
Deltagere ved verdensmesterskabet i fodbold 1986
Manuel Negrete

Manuel Negrete Arias (født 11. marts 1959 i Ciudad Altamirano, Mexico) er en tidligere mexicansk fodboldspiller (midtbane).

Negrete repræsenterede flere klubber i den mexicanske liga, hvoraf længst tid (10 sæsoner) blev tilbragt hos Pumas UNAM. Han var også kortvarigt professionel i Europa, hvor han spillede for Sporting Lissabon i Portugal og Sporting Gijón i Spanien.

Han spillede desuden, i perioden 1981-1990, 57 kampe og scorede 12 mål for Mexicos landshold. Han var en del af det mexicanske hold der nåede kvartfinalerne ved VM i 1986 på hjemmebane, og spillede samtlige holdets fem kampe i turneringen.

Referencer 

Fodboldspillere fra Mexico
Fodboldspillere fra Club Universidad Nacional
Fodboldspillere fra Sporting Clube de Portugal
Fodboldspillere fra Sporting Gijón
Fodboldspillere fra C.F. Monterrey
Deltagere ved verdensmesterskabet i fodbold 1986
Molok (øgle)

Molok eller Tornet djævel (Moloch horridus) er en australsk øgle i agam-familien. Det er den eneste art i slægten Moloch som derved er monotypisk.

Molokker bliver op til 20 cm lang. Hunnerne er større end hannen. Molokker kan leve i op til 20 år. De har oftest kamuflerende nuancer brunlige og rødlige farver. Farven varierer fra lysere farver i varmt vejr til mørkere farver i koldt vejr. Molokker er helt dækket af kegleformede pigge.

Molokken er først videnskabeligt beskrevet af biologen John Edward Gray i 1841.

Selvforsvar 

Molokken er dækket med hårde, ret skarpe pigge som afskrækker rovdyr fra at angribe, og gør dem svære at sluge. Camouflage og bedrag hjælper også med til at undgå at blive spist.

Den har en pukkel på nakken som fungerer som er falsk hoved. Når en molok føler sig truet af andre dyr, sænker den sit hoved ned mellem forbenene og præsenterer i stedet sit falske hoved. Molokker jages af bl.a. rovfugle og varaner

Molokken har en mærkelig gangart som indeholder stop og rysten, når den langsomt bevæger sig omkring i søgen efter mad, vand og mager.

Levevis 
Molokken er tilpasset et liv i de tørre kratområder, sandstepper og ørkener i det centrale og vestlige Australien.

Molokker spiser hovedsageligt myrer. De kan spise tusindvis af myrer på en dag.

Kroppen er riflet, hvilket gør det muligt at opsamle vand fra alle dele af kroppen og føre det til munden. Vandet fortættes som dug på deres kroppe om natten og ledes til munden i hygroskopiske riller mellem piggene. I regnvejr kan de optage vand fra overalt på kroppen.

Hunnerne lægger 3-10 æg i foråret (september til december) i en redegrav omkring 30 cm under jorden. Æggene klækker efter 3-4 måneder.

Referencer

Eksterne henvisninger 

Agamer
Krybdyr fra Australien
Solrikser

Solrikser (latin: Eurypygiformes) er en orden inden for fuglene. Ordenen omfatter blot tre arter (to levende): De to kaguer (en uddød) og solriksen.

Klassifikation 
Solrikser inddeles i følgende tre familier:
 Rhynochetidae (2 arter, deraf en uddød - kaguen)
 Eurypygidae (1 art - solrikse)
Molok

Molok har flere betydninger:
Molok (øgle) – En australsk øgle
Molok (guddom) – En gammeltestamentlig guddom
DJ Magazine

DJ Magazine (DJ Mag) er et britisk tidsskrift med fokus på elektronisk dansemusik. Tidsskriftet udkommer en gang om måneden og blev første gang publiceret den 31. januar 1991.

Top 100 DJs
I 1995 lancerede DJ Mag en læserafstemning, der havde til formål at kåre den bedste DJ i verden. Afstemningen tiltrækker hvert år mere end 350.000 stemmer og er dermed den største af sin slags. Det er dog heftigt diskuteret på sociale medier, hvorvidt resultatet af afstemningen i virkeligheden reflekterer synlighed og mediereklame end egenskaber som DJ.

Rekorden for flest sejre besidder hollænderen Armin van Buuren (5 sejre).

Danskere på Top 100 DJs

Noter 

Tidsskrifter fra Storbritannien
Tidsskrifter om musik